biswa921/hiwiki-latest-pages-articles-raw huggingface dataset:
परहुल देवी मंदिर

परहुल देवी मंदिर  यह मंदिर उत्तर प्रदेश में कानपुर देहात जिले के रूरा -शिवली रोड के उत्तर दिशा में लगभग ३ किलोमीटर दूर ग्राम लम्हरा में रिन्द नदी के दाएं तट पर स्थित है। यह मंदिर आल्हा -उदल के समय भी था। इससे मंदिर की प्राचीनता का पता चलता है। परमाल रासो (आल्हा ) में इस मंदिर उल्लेख मिलता है। 

स्थिति 
इस मंदिर का निकटतम रेलवे स्टेशन रूरा है।  रेलवे स्टेशन रूरा से लगभग 9 किलोमीटर दूर उत्तर- पूर्व में रूरा -शिवली रोड के निकट ग्राम लम्हारा में रिन्द नदी के दाएं तट पर स्थित है। रूरा से बस या टेम्पो से यहां पंहुचा जा सकता है।शिवली से इस मंदिर की दूरी 14 किलोमीटर है। रूरा -शिवली रोड से उत्तर दिशा में 1.2 किलोमीटर रिन्द नदी के दाहिने तट पर स्थित है। रूरा से जाने पर रिन्द नदी के पहले बायीं ओर पक्का संपर्क मार्ग है।

इतिहास 
मंदिर परिसर में परहुल देवी और महादेव की स्थापना १२ वीं शताव्दी में परहुल के राजा सिंघा ने की थी। आल्ह खंड (परमाल रासो ) में निम्न पंक्ति का उल्लेख मिलता है। 
 लाल भगत का मुर्गा मारो ,परहुल दिया बुझायो जाय।। 
वीर योद्धा आल्हा ने विजय कामना की दृष्टि से इस मंदिर में सोने का ज्योति कुंड बनवाया था। इस कुंड में जलने वाली ज्योति का प्रकाश कन्नौज के राजमहल तक पहुचता था। इसके प्रकाश से रानी पद्मावती की नींद में विघ्न पड़ता था फलस्वरूप उदल ने इस ज्योति कुंड को रिन्द नदी में फेंक दिया था।

मंदिर में मूर्तियां 
परहुल देवी 
thumb|परहुल देवी (Full statue)
इस मंदिर का निर्माण १२ वीं शताव्दी में हुआ था। मंदिर के मुख्य भवन में उत्तरी सिरे पर बने गुम्बद के नीचे माता परहुल देवी विराजमान हैं.5 फ़ीट ऊँचे और लगभग १.५ फ़ीट चौड़ी शिला के निचले सिरे पर माता परहुल देवी (काली देवी ) की तीन मूर्तियां उत्कीर्ण हैं। ये तीनों मूर्तियां भाव पूर्ण मुद्रा में हैं जो दर्शकों को मोहित करने वाली हैं। मूर्तियां जिस शैली में उत्कीर्ण हैं उससे इनकी प्राचीनता का पता लगता है। इस मंदिर में प्रवेश के लिए रिन्द नदी के तट की ओर सीढ़ियां बनी हुयी है।

महादेव
मंदिर परिसर में ही दक्षिण दिशा की ओर स्थित दूसरे गुम्बद के नीचे देवोँ के देव महादेव विराजमान हैं। इस मंदिर में भगवान् भोलेनाथ का भव्य शिव लिंग स्थापित है। इस मंदिर में प्रवेश के लिए दक्षिण दिशा में बनी सीढ़ियों से प्रवेश करते है।

मेला 
शारदीय नवरात्रि और बासन्ती नवरात्रि के अवसर पर यहां मेला लगता है। परहुल देवी का मंदिर ऐतिहासिक ख्याति लिए हुए है। इस मेले में दूर -दूर से आये भक्तों का जमघट रहता है।शारदीय नवरात्रि और बासन्ती नवरात्रि के अवसर पर यहां मेला लगता है। परहुल देवी का मंदिर ऐतिहासिक ख्याति लिए हुए है। इस मेले में दूर -दूर से आये भक्तों का जमघट रहता है।  अपनी मनौती के पूर्ण होने पर घंटे और झंडे चढ़ाये जाते हैं।
चित्र दीर्घा 

सन्दर्भ

बाहरी कड़ियाँ
http://www.kdzp.uppr.gov.in/hi/hidden/-/asset_publisher/YfObwleC63Bq/content/mopr-का-सचनापतर-panchayati-raj-newsletter-of-the-mopr-aug-sep-2013-/google.com
https://web.archive.org/web/20160821172551/https://books.google.co.in/books?id=ZOPUZo4fNLAC&pg=PA214&lpg=PA214&dq=%E0%A4%AA%E0%A4%B0%E0%A4%B9%E0%A5%81%E0%A4%B2+%E0%A4%A6%E0%A5%87%E0%A4%B5%E0%A5%80+%E0%A4%AE%E0%A4%82%E0%A4%A6%E0%A4%BF%E0%A4%B0&source=bl&ots=-9bLGNVoAU&sig=jJkUBz8tLtD2LRCH2Gtb_mP6V7w&hl=en&sa=X&ved=0ahUKEwjZhqWJ15_

श्रेणी:भारत में मंदिर
श्रेणी:देवी मंदिर
श्रेणी:मन्दिर
कोलगेट पामोलिव

कोलगेट पामोलिव
=सन्स्थापक

दुनिया भर में उपभोक्ता उत्पाद के लिये जानी जाती है। घरेलू उपयोग के उत्पादों के उत्पादन ,वितरण की पूरी श्रंखला है। इसका मुख्यालय अमेरिका के न्यू यॉर्क के मिड टाउन मेनहट्टन के पार्क एवेन्यू में स्थित है। 
१८०६ में एकअंग्रेज प्रवासी साबुन और मोमबत्ती व्यापारी विलियम कोलगेट ने न्यू यार्क के डच स्ट्रीट में विलियम कोलगेट एंड कंपनी की स्थापना की। १८०४ में एक सामान भर की साबुन की बट्टियों का उत्पादन आरम्भ किया। १८३३ में हृदयाघात के कारण विलियम कोलगेट के व्यापर में कमी आई किन्तु १८४० में स्थिति में सुधर आया १८५७ में विलियम कोलगेट की मृत्यु के बाद उसके बेटे सैमुअल कोलगेट ने कोलगेट एंड कंपनी के प्रबंधन के अंतर्गत कर दिया 1872 में उन्होंने शुरू में कश्मीरी गुलदस्ता नामक एक सुगंधित साबुन। 1873 में फर्म शुरू की और पहली बार कोलगेट टूथपेस्ट ने एक खुशबूदार टूथपेस्ट जार में बेचा .

1896 में ,विलियम ने , कंपनी को बेच दिया। पहले टूथपेस्ट की एक ट्यूब में, कोलगेट रिबन डेंटल क्रीम (दंत चिकित्सक वाशिंगटन शेफील्ड द्वारा आविष्कार किया ). यह भी 1896 में, कोलगेट ने मार्टिन इत्तनर को काम पर रखा और उसके निर्देशन में पहली अनुसंधान प्रयोगशाला स्थापित की गयी और अनुसन्धान के द्वारा 1908 में टूथपेस्ट ट्यूबकी बिक्री बड़े पैमाने पर शुरू की।
भारत में
भारत में लगभग 80 वर्षों से मौजूद ऑरल केयर कंपनी कोलगेट-पामोलिव अब बाबा रामदेव की पतंजलि आयुर्वेद से मुकाबले के लिए एक नया ब्रैंड-सिबाका वेदशक्ति लॉन्च करने जा रही है। हालांकि, कोलगेट-पामोलिव नीम और क्लोव जैसे हर्बल वैरियंट्स की लंबे समय से बिक्री कर रही है, लेकिन यह आयुर्वेदिक सेगमेंट में इसका पहला स्वदेशी ब्रैंड होगा। 16 अरब डॉलर की यह ग्लोबल कंपनी देश में ओरल केयर मार्केट के 50 पर्सेंट से अधिक हिस्से पर कब्जा रखती है।

कोलगेट-पामोलिव की सीनियर वाइस प्रेजिडेंट, बीना थॉमसन ने पिछले सप्ताह एक इन्वेस्टर कॉल में बताया, 'भारत में कंज्यूमर्स नैचरल इन्ग्रीडियेंट्स पर काफी भरोसा करते हैं। हम इस क्वॉर्टर में सिबाका सब-ब्रांड के तहत सिबाका वेदशक्ति के नाम से एक टूथपेस्ट लॉन्च करेंगे। यह टूथपेस्ट नैचरल इन्ग्रीडियेंट्स की खूबियों के साथ होगी और इससे दांतों की समस्याओं को दूर रखने में मदद मिलेगी।'

देश के टूथपेस्ट मार्केट में नैचरल सेगमेंट के लिए पसंद बढ़ रही है और इस सेगमेंट की हिस्सेदारी अब लगभग 14 पर्सेंट पर पहुंच गई है। कोलगेट की भारतीय यूनिट की इस सेगमेंट में अभी तक ज्यादा मौजूदगी नहीं रही। इसने पिछले क्वॉर्टर में ऐक्टिव सॉल्ट नीम प्रॉडक्ट को एक नए रंग-रूप में पेश किया था और सेंसिटिव क्लोव के नाम से एक नया प्रॉडक्ट उतारा था। इन प्रॉडक्ट्स का टूथपेस्ट मार्केट में अब सात पर्सेंट से अधिक का शेयर है।

बाहरी कड़ियाँ
कोलगेट से दाद का इलाज  

https://web.archive.org/web/20160802204056/http://navbharattimes.indiatimes.com/business/business-news/colgate-palmolive-will-introduce-the-new-brand-to-take-on-patanjali/articleshow/53483903.cms

श्रेणी:कम्पनियाँ
सवितृ

सवितृ, ऋग्वेद में वर्णित सौर देवता हैं। गायत्री मंत्र का सम्बन्ध सवितृ से ही माना जाता है। सविता शब्द की निष्पत्ति 'सु' धातु से हुई है जिसका अर्थ है - उत्पन्न करना, गति देना तथा प्रेरणा देना। सवितृ देव का सूर्य देवता से बहुत साम्य है।

सविता का स्वरूप आलोकमय तथा स्वर्णिम है। इसीलिए इसे स्वर्णनेत्र, स्वर्णहस्त, स्वर्णपाद, एवं स्वर्ण जिव्य की संज्ञा दी गई है। उसका रथ स्वर्ण की आभा से युक्त है जिसे दोया अधिक लाल घोड़े खींचते है, इस रथ पर बैठकर वह सम्पूर्ण विश्व में भ्रमण करता है। इसे असुर नाम से भी सम्बोधित किया जाता है। प्रदोष तथा प्रत्यूष दोनों से इसका सम्बन्ध है। हरिकेश, अयोहनु, अंपानपात्, कर्मक्रतु, सत्यसूनु, सुमृलीक, सुनीथ आदि इसके विशेषण हैं।

ऋग्वेद के ११ सूक्तों में सवितृ का नाम आता है। इसके अतिरिक्त अनेकों मंत्रों में सवितृ का नाम आता है। कुल मिलाकर १७० बार सवितृ का नाम आया है। उदय के पूर्व सूर्य को सवितृ कहते हैं, जबकि उदय के पश्चात 'सूर्य'।

इन्हें भी देखें
 गायत्री मन्त्र

श्रेणी:वेद
एडिनबर्ग किला

एडिनबर्ग कासल(, ब्रिटिश उच्चारण:एडिन्बर खास्ल्) अथवा एडिनबर्ग का किला, स्कॉटलैंड के एडिनबर्ग शहर के मध्य में कासल रॉक नामक पहाड़ी पर स्थित एक गिरीदुर्ग(पहाड़ी किला) है। ऐतिहासिक तौर पर, इस किले के स्थान पर कमसेकम १२वीं सदी से एक शाही किले के होने के प्रमाण हैं। यह किला सन् १६३३ तक शाही निवास के रूप में सत्यापित रहा था। १५वीं सदी से, इस किले की रिहाइशी महत्व घटने लगी और १७वीं सदी से इसे मुख्यतः एक सैन्य ठिकाने के रूप में इस्तेमाल किया जाने लगा। १९वीं सदी के बाद से इस किले के ऐतिहासिक महत्व के मद्देनज़र इसे स्कॉटलैंड के महत्वपूर्ण राष्ट्रीय धरोहर क्र रूप में देखा जाने लगा, और तत्पश्चात् इस किले पर अनेक पुनःस्थापन परियोजनाएँ चलाई गयीं। स्कॉटियाई राजशाही के सबसे अहम गढ़ों में से एक होने के कारण, इस किले का अनेक ऐतिहासिक युद्धों और मुठभेड़ों में अहम भूमिका रही है, जिनमे स्कॉटिश स्वतंत्रता युद्ध और १७४५ की जैकोबीयाइ जागरण शामिल हैं। इस किले पर किये गए शोधों से पता चलता है की इस किले के ११०० वर्षों के इतिहास में इस पर कमसेकम २६ मुहासरे लगाये गए थे। आज यह किला स्कॉटलैंड का सबसे लोकप्रिय पर्यटन स्थल है। २०१३ में इस किले को देखने के लिए कुल १४ लाख आगंतुक आये थे। इस किले को एडिनबर्ग अंतर्राष्ट्रीय महोत्सव के एगींबुर्ग मिलिट्री टैटू के कार्यक्रम स्थल के रूप में उपयोग किया जाता है, जिसमे प्रत्येक वर्ष एडिनबर्ग, यूके तथा विदेशों से भी लाखों लोग आते हैं। इसकी ऐतिहारिक महत्ता और लोकप्रियता के मद्देनज़र इस किले को कई मायनों में एडिनबर्ग शहर तथा पूरे स्कॉटलैंड का प्रतीक भी माना जाता है। इस किले के प्रतिबिंब को एडिंबिरग नगर परिषद् तथा एडिनबर्ग विश्वविद्यालय के कुलांकों में भी देखा जा सकता है।

किले के गिने-चुने भवन हैं जो १६वीं सदी से पूर्वतीथ हैं, क्योंकि लैंग के मुहासिरे के समय तोपों की गोलाबारी द्वारा इस किले के अधिकांश इमारतों को ध्वस्त कर दिया गया था। इस संदर्भ में सबसे विशिष्ट अपवादात्मक भवन सेंट मार्गारेट्स चैपल है, जोकि १२वीं साद से आबाद है, और इसे अक्सर एडिनबर्ग की सबसे पुरातन संरचना माना जाता है। इसके अलावा शाही महल और उसका "ग्रेट हॉल", दोनों हीं उस अवरोध से पूर्वतीथ हैं, हालांकि, ग्रेट हॉल के इंटीरियर्स मूल मध्य-विक्टोरियाइ काल से काफ़ी परिवर्तित हो चुके हैं। इसके अलावा यह किला, स्कॉटलैंड की राष्ट्रीय युद्ध स्मृति, राष्ट्रीय युद्ध संग्रहालय तथा स्कोटियाई राजपरिधानों की भी मेज़बानी करता है। आज भी इस किले के कुछ हिस्सों में ब्रिटिश सेना की उपस्थिति है, परंतु अब सेना की उपस्थिति केवल प्रशासनिक और पारंपरिक है।

संरचना व वास्तुकला
center| 700px

इतिहास

इन्हें भी देखें

सन्दर्भ

बाहरी कड़ियाँ

श्रेणी:ब्रिटेन के ऐतिहासिक भवन
श्रेणी:एडिनबर्ग की इमारतें व संरचनाएँ
श्रेणी:स्कॉटलैंड के महल व किले
श्रेणी:ब्रिटेन के महल व किले
श्रेणी:ब्रिटेन के राजकीय निवास
आक्रामक जाति

right|thumb|250px|कुडज़ू एक जापान की देशज लता है जो विश्व के कई अन्य भागों में तीव्रता से घुसपैठ कर चुकी है

आक्रामक जाति या आक्रामी जाति (invasive species) उस  पादप, कवक या जन्तु प्रजाति को कहते हैं जो किसी स्थान विशेष की देशज नहीं हो बल्कि उसे कहीं से लाकर नये वातावरण में स्थापित किया गया हो। सामान्य शब्दों में इसे 'घुसपैठी जीव जाति' भी कह सकते हैं।

 इन्हें भी देखें 
 नाशीजीव
 पार्थेनियम

 सन्दर्भ 

बाहरी कड़ियाँ
Alien facts in hindi 
आक्रमणकारी विदेशज प्रजातियाँ (Invasive Alien Species)

*
श्रेणी:पर्यावरण संरक्षण
श्रेणी:वैश्वीकरण के मुद्दे
श्रेणी:पर्यावास
धनपाल

धनपाल नाम के कई प्रसिद्ध व्यक्ति हुए हैं।

धनपाल १ (प्राकृत कोशकार) 
इनका बनाया हुआ पाइय-लच्छी नाममाला नामक सर्वप्राचीन कोश है। इस ग्रंथ की प्रशस्ति में ही ग्रंथकार ने सूचित किया है कि उन्होंने यह रचना अपनी कनिष्ठ भगिनी सुंदरी के लिए धारानगरी में वि. सं. १०२९ में की, जबकि मालव नरेंद्र द्वारा मान्यखेट लूटा गया। यह घटना अन्य ऐतिहासिक प्रमाणों से भी सिद्ध होती है। धारानरेश हर्षदेव के एक शिलालेख में उल्लेख है कि उसने राष्ट्रकूट राजा खोट्टिगदेव की लक्ष्मी का अपहरण किया था। यह नाममाला अमरकोश की रीति से २५० प्राकृत गाथाओं में रचित है, और उसमें कोई एक हजार प्राकृत शब्दों का उनके पर्यायवाची शब्दों सहित संकलन किया गया है। अधिकांश नाम और उनके पर्यायवाची तद्भव हैं। सच्चे देशी शब्द अधिक से अधिक पंचमांश होंगे।

कवि धनपाल
उक्त कोशकार से भिन्न अपभ्रंश कवि धनपाल हैं जिन्होंने भविसयत्त कहा (भविष्यदत्त कथा) नामक अपभ्रंश काव्य की रचना की है। उन्होंने अपने माता-पिता का नाम धनश्री एवं मातेश्वर प्रकट किया है। इनके रचनाकाल का निश्चय नहीं है, तथापि इनका समय १०वीं शती अनुमान किया गया है। काव्यरचना, बहुलता से पद्धडिया छंद के कडवकों और घत्ताओं में की गई है। यह चौपाई-दोहा-रूप काव्य का पूर्वरूप है। स्थान-स्थान पर अन्य नाना छंदों का भी प्रयोग किया गया है। ग्रंथ २२ संधियों (परिच्छेदों) में समाप्त हुआ है। चरित्रनायक भविष्यदत्त वणिक्पुत्र है। वह अपने सौतेले भाई बंधुदत्त के साथ व्यापार के लिए परदेश जाता है, धन कमाता है, और विवाह भी कर लेता है। किंतु उसका सौतेला भाई उसे बार-बार धोखा देकर दु:ख पहुँचाता है। यहाँ तक कि वह उसे एक द्वीप में अकेला छोउकर उसकी पत्नी के साथ घर लौट आता है, और उसी से अपना विवाह करना चाहता है। परंतु इसी बीच भविष्यदत्त एक यक्ष की सहायता से घर लौट आता है एवं राजा को प्रसन्न कर राजकन्या से विवाह करता है। अंत में मुनि द्वारा धर्मोपदेश तथा अपने पूर्वजन्म का वृत्तांत सुनकर पुत्र को राज्य दे मुनि हो जाता है। यह कथानक जैनधर्म संबंधी श्रुत पंचमी-व्रत का माहात्म्य प्रकट करने के लिए लिखा गया है। ग्रंथ के अनेक प्रकरण काव्यगुणों से युक्त सुंदर और रोचक हैं। बालक्रीड़ा, समुद्रयात्रा, नौकाभंग, उजाड़नगर, विमानयात्रादि वर्णन पढ़ने योग्य हैं। कवि के समय में विमान नहीं थे, किंतु उसने विमानयात्रा का वर्णन बहुत सुंदर और सजीव किया है।

सन्दर्भ

 भविसत्तकहा जैकोबी द्वारा संपादित, जर्मनी १९१८,
 दलाल और गुणो द्वारा संपादित, बड़ौदा, १९३३।

 

श्रेणी:अपभ्रंश साहित्यकार
भारत के राष्ट्रीय त्यौहार

राष्ट्रीय त्यौहार या राष्ट्रीय पर्व उस त्यौहार या पर्व को कहते हैं जो किसी जाति या धर्म  विशेष का नहीं बल्कि संपूर्ण राष्ट्र का होता है। 
राष्ट्रीय त्यौहार का नाम हिन्दी राष्ट्रीय त्यौहार की दिनांकस्वतंत्रता दिवस 15 अगस्तगणतंत्र दिवस26 जनवरीगाँधी जयंती2 अक्टूबर
ये राष्ट्रीय पर्व होने के साथ ही राष्ट्रीय अवकाश (नेशनल हॉलिडे) भी हैं। 

सन्दर्भ

श्रेणी:भारत
सीरियल किलर

दाएँ|अंगूठाकार|240x240पिक्सेल| 1829 में बर्तानवी सिलसिलेवार क़ातिल विलियम बर्क की मार्जरी कैम्पबेल की हत्या का चित्रण। 
सीरियल किलर अथवा सिलसिलेवार क़ातिल आम तौर पर वो शख़्स होता है जो कि असामान्य मनोवैज्ञानिक संतुष्टि की सेवा में, तीन या तीन से ज़्यादा लोगों को क़त्ल करता है, A serial killer is most commonly defined as a person who kills three or more people for psychological gratification; reliable sources over the years agree. See, for example:  हत्याएं एक महीने से अधिक समय तक होती हैं और उनके बीच समय की महत्वपूर्ण अवधि भी शामिल होती है।   जबकि अधिकांश अधिकारियों ने तीन हत्याओं की सीमा तय की है,  अन्य इसे चार तक बढ़ाते हैं या इसे दो तक कम करते हैं।  

हालाँकि आम तौर सिलसिलेवार क़त्ल का मक़्सद मनोवैज्ञानिक संतुष्टि होता है और ज़्यादातर सिलसिलेवार क़त्लों में पीड़ित के साथ यौन संपर्क शामिल होता है,  फेडरल ब्यूरो ऑफ इन्वेस्टिगेशन ने कहा है कि सिलसिलेवार क़ातिलों के इरादों में गुस्सा, रोमांच की तलाश, माली फ़ाएदा शामिल हो सकते हैं।  सभी हत्याओं की कोशिशें या नतीजे एक जैसे जो सकते हैं। पीड़ितों में कुछ सामान्य हो सकता है, उदाहरण के लिए, जनसांख्यिकीय प्रोफ़ाइल, उपस्थिति, लिंग या नस्ल । 

 सन्दर्भ 

श्रेणी:अपराध
विलय के अधिनियम, १७०७

ऍक्ट्स ऑफ यूनियन अर्थात विलय के अधिनियम, तत्कालीन अंग्रेज़ी और स्कॉटिश राजशाही के सांसदों द्वारा पारित दो भिन्न अधिनियमों का नाम है, जिनके बदौलत सन 1707 में इंग्लैंड और स्कॉटलैंड की राजशाहीयाँ, जो उस समय दो भिन्न सांसदों समेत, अलग-अलग रियासतें हुआ करती थी, का, ग्रेट ब्रिटेन नमक, एक देश के रूप में विलय हो गया था। इन दो अधिनियमों का नाम था:यूनियन विथ स्कॉटलैंड एक्ट, जिसे अंग्रेजी संसद में १७०६ में पारित किया गया था, और यूनियन विद इंग्लैंड ऍक्ट जिसे स्कॉटिश संसद में १७०७ में पारित किया गया था। यह अधिनियम दोनों सांसदों के प्रतिनिधियों द्वारा 22 जुलाई १७०६ को हस्ताक्षर किए गए विलय की संधि(ट्रीटी ऑफ़ यूनियन) को लागू करने के लिए पारित किए गए थे।

उस समय तक स्कॉटलैंड और इंग्लैंड करीब १०० सालों से एक ही शासक को साझा कर रहे थे। यह सिलसिला 1603 में स्कॉटलैंड के जेम्स षष्टम द्वारा अपनी चचेरी बहन इंग्लैंड की एलिजाबेथ प्रथम की मृत्यु के बाद अंग्रेजी सिंहासन को उत्तराधिकृत करने तथा दोनों राजमुकुटों के विलय द्वारा शुरू हुआ था। हालाँकि, इसे राजमुकुटों का विलय कहा गया था, परंतु वास्तविक तौर पर, दो भिन्न राजमुकुट थे जिन्हें एक की सर पर सुशोभित किया गया था, अर्थात हालाँकि दोनों देशों के शासक एक ही थे, परंतु दोनों की सरकार और साहसं व्यवस्था बिलकुल विभक्त और भिन्न था। अतः इन दोनों राष्ट्रों का एक ही देश में विलय करवाने क्व प्रयास एक से अधिक बार, १६०६, १६६७ और १६८९ में किया गया था, परंतु १८वीं सदी से पहले तक इस सुझाव को दोनों पक्षों की राजनीतिक व्यवस्थापिक का सकार्थक समर्थन नहीं मिल सका था।

ये अधिनियम १ मई १७०७ से लागु हुए। उस दिन से स्कोटियाई संसद और अंग्रेज़ी संसद का विलय होकर ग्रेट ब्रिटेन की संसद की स्थापना हुई। साथ ही इंग्लैंड और स्कॉटलैंड के विलय से ग्रेट ब्रिटेन की स्थापना हुई। इस विलायकृत संसद का आसान लंदन का वेस्टमिंस्टर का महल था, जिसमें पूर्वतः अंग्रेज़ी संसद बैठ करती थी। इस विलय को अक्सर न केवल ब्रिटेन के, बल्कि पूरे यूरोप की राजनीतिक इतिहास के सबसे महत्वपूर्ण ऐतिहासिक घटनाओं में से एक मन जाता है।

पृष्टभूमि व इतिहास

राजनीतिक प्रतिक्रिया
स्कोटियाई पक्ष
अंग्रेजी पक्ष
आयरिश पक्ष

प्रावधान

इन्हें भी देखें
इंग्लैण्ड राज्य
स्कॉटलैंड राज्य
विलय के अधिनियम, १८००
ग्रेट ब्रिटेन राजशाही
ब्रिटिश एकराट्तंत्र

सन्दर्भ

बाहरी कड़ियाँ

श्रेणी:इंग्लैंड का इतिहास
श्रेणी:स्कॉटलैंड का इतिहास
श्रेणी:आयरलैंड का इतिहास
श्रेणी:यूनाइटेड किंगडम का इतिहास
श्रेणी:अंग्रेज़ी संसद द्वारा पारित अधिनियम
श्रेणी:स्कोटिश संसद द्वारा पारित अधिनियम
श्रेणी:यूनाइटेड किंगडम की संसद द्वारा पारित अधिनियम
श्रेणी:ब्रिटिश विधि
श्रेणी:ब्रिटेन का राजनीतिक इतिहास
चंदौरी कला

भारत के राज्य मध्यप्रदेश के अन्तर्गत सिवनी जिला से 29 किलोमीटर दूर चंदौरी कला स्थित है इस गाँव का भोगोलिक क्षेत्रफल 898.83 हैक्टेयर हैँ।
चंदौरी कला एक आदर्श ग्राम पँचायत हैँ। यह पँचायत चंदौरीकला और चंदौरी खुर्द से मिलकर बनी है यह शासकीय प्राथमिक शाला व शासकीय उप चिकित्सालय व पंचायत कार्यालय है। माचागोरा बाँध की वायी तट नहर इस गाँव में निर्मित बडे नहर पुल के ऊपर से बहती हुई बखारी गयी हैँ।
इस पँचायत के आसपास का क्षेत्र बंडोल पुलिस थाना के अन्तर्गत आता है जंगली जानवरो में हिरण अत्याधिक होने के कारण यहाँ आसानी से देखे जा सकते हैँ वन विभाग बंडोल के क्षेत्राधिकार में यह संपूर्ण क्षेत्र आता हैँ। 
 चंदोरी खुर्द 
चंदोरी खुर्द ग्राम पंचायत चंदोरी कला से जुड़ा हुआ है और इसी के अन्तर्गत आता है इस गाँव का भोगोलिक क्षेत्रफल 558.6 हैक्टेयर है 2011 तक इस गाँव की जनसँख्या 479 हैँ। यह गाँव चंदौरी कला से 2 किलोमीटर की दूरी पर है यहाँ कि सप्ताहिक बाजार का दिन शनिवार हैँ यहाँ आसपास के गाँव जिसमे सागर,चंदौरीकला, नकटिया,छिँगवार आदि जगह से लोग बाजार करने आते हैँ।
 शासकीय माध्यमिक विद्यालय (मिडिल)सहकारी केन्द्रीय बैँक सेवा चंदौरी खुर्दसहकारी मर्या. 
समिति चंदौरी खुर्द वेयर हाउस
 आमानाला बाँध
यह चंदौरी कला का प्रमुख जलाशय हैँ जिसकी दूरी 2 किलोमीटर पश्चिम दिशा की ओर हैँ इस बाँध में 1 गेट प्रमुख है जो बाँध का पानी भरने के बाद इस एकमात्र गेट से पानी को छोडा जाता हैँ 2 नहरो के माध्यम से पानी सभी खेतो तक पहुचता हैँ।यह बाँध जल संसाधन विभाग सिवनी के अंतर्गत आता हैँ।
 मनोरा पहाड़ 
यह 5 किलोमीटर पश्चिम दिशा की ओर स्थित है जिसे चंदौरी कला में आसानी से देखा जा सकता हैँ यह विभिन्न प्रकार के पेड़ पाये जाते हैं जिसमे सागोन सर्वाधिक हैँ।
इस क्षेत्र मे हरियाली छटा चारो ओर दिखायी देती हैँ।
 आस पास के गाँव की दूरी
चंदौरी खुर्द 2 किलोमीटर 
सागर 3 किलोमीटर 
 बखारी 10 किलोमीटर
बिहिरीया 3.5 किलोमीटर
बंधा 2 किलोमीटर
मारबोडी 4 किलोमीटर
 मनोरी 6 किलोमीटर
 नकटीया
 रनबेली
 जाम
सन्दर्भ

बाहरी कड़ियाँ

श्रेणी:भारत के गाँव
श्रेणी:मध्य प्रदेश के गाँव
श्रेणी:सिवनी ज़िले के गाँव
दंगा

thumb|उत्तर-पूर्वी दिल्ली के दंगे
दंगा (इंग्लिश: Riot) सामाजिक विकार का एक रूप है जिसमें सामान्यतः एक हिंसक समूह प्रशासन, संपत्ति या लोगों के खिलाफ सार्वजनिक अशांति का माहौल पैदा कर देता है। दंगों में आम तौर पर
बर्बरता और सार्वजानिक या निजी संपत्ति का विनाश देखने को मिलता है। संपत्ति का प्रकार इसमें शामिल लोगों के हठ पर निर्भर करता है। लक्ष्य में दुकानें, कारें, रेस्तरां, राज्य के स्वामित्व वाली संस्थाओं और धार्मिक इमारतों भी शामिल हो सकतीं हैं।"Global Civil Unrest: Contagion, Self-Organization, and Prediction"

सन्दर्भ

श्रेणी:अपराध
*
दग्गुबती वेंकटेश

thumb
दग्गुबती वेंकटेश () एक भारतीय फिल्म अभिनेता हैं जो मुख्यतः तेलुगु सिनेमा में काम करते हैं। उनतीस वर्षों के फिल्मी कैरियर में उन्होने बहत्तर फीचर फिल्मों में अभिनय किया। उन्होंने तेलुगु सिनेमा और कुछ बॉलीवुड फिल्मों में भूमिकाओं अनेको प्रकार की भूमिकाएं निभाई है। उन्होंने सात राज्य नंदी पुरस्कार और अभिनय के लिए पांच फिल्मफेयर पुरस्कार प्राप्त किये हैं।

अपने भाई दग्गुबती सुरेश बाबू के साथ वेंकटेश सुरेश प्रोडक्शंस, भारत में सबसे बड़ी फिल्म निर्माण कंपनियों में से एक के सह-मालिक है। वेंकटेश ने अपने इस प्रोदक्शन हाउस के अन्तर्गत कई फिल्मों में अभिनय किया है। तीन दशकों के कैरियर में उन्होंने कई सुपर हिट फिल्मों के लिए काम किया।

श्रेणी:तेलुगू अभिनेता
श्रेणी:1960 में जन्मे लोग
श्रेणी:जीवित लोग
सुपर मारियो

सुपर मारियो () एक वीडियो गेम शृंखला है जो मारियो फ्रेंचाइज का हिस्सा है। वर्ष २०१५ तक सुपर मारियो गेम की ३१ करोड़ से अधिक प्रतियाँ बिक चुकी थीं और इस प्रकार यह इतिहास का सबसे अधिक बिकने वाला वीडियो गेम है। 

 सन्दर्भ 

=बाहरी कड़ियाँ
=

 

श्रेणी:वीडियो गेम
हस्ताक्षर जालसाजी

thumb|एक ही व्येक्ती के अलग अलग समय पर लिए गए हस्ताक्षर
हस्ताक्षर जालसाजी एक गंभीर अपराध है। किसी व्यक्ति द्वारा किसी भी दस्तावेज पर अन्य व्यक्ति के जाली हस्ताक्षर करना, हस्ताक्षर जालसाजी कहलाती है। कई हस्ताक्षर जालसाज तो इतने अनुभवी होते है कि उनका अपराध साबित करना मुश्किल हो जाता है किन्तु फिर भी हमारे न्यायालिक अनुभवी उनकी जालसाजी साबित करने में सक्षम होते हैं।

तरीके
हस्ताक्षर जालसाजी में कई प्रकार के तरीके इस्तेमाल किए जाते है। जिनका विवरण इस प्रकार है 
-
अनुरेखण जालसाजी (tracing)

सिमुलेटेड जालसाजी (simulated)

विश्लेषण
हस्ताक्षर करने के तरीके से व्यक्ति का पता लगाया जा सकता है, क्योंकि हर व्यक्ति के अपने हस्ताक्षर की कुछ विशेषताएँ होतीं हैं। उनका अध्ययन कर के पता लगाया जा सकता है जैसे कि;

अस्थिर लिखावट

हस्ताक्षर करते समय कितनी बार पेन उठाया गया है। 

परिष्करण के लक्षण

सन्दर्भ

श्रेणी:न्यायालयिक विज्ञान
श्रेणी:अपराध अनुसंधान
सिंधी टोपी

thumb|सिंधी टोपी को पहने वाला एक लड़का, ये टोपी पाकिस्तान तथा अफ़्ग़ानिस्तान में अति प्रसिद्ध है।
सिंधी टोपी (सिंधी: سنڌي ٽوپي ‎, शाहमुखी: سرائیکی ٹوپی, उर्दू: سندھی ٹوپی‎) एक विशेष टोपी है जो एक महिराबी शक्ल में आगे से कटी हुई होती है। आजकल ये टोपी पठानों और सरायकी लोगों के द्वारा भी पहनी जाती है। प्रत्येक वर्ष सिंधी संस्कृति एवं भाषा की हामिल इस टोपी को 21 दिसंबर को एक विशेष दिन के रूप में निर्दिष्ट किया गया है। यह टोपी सिंधी राष्ट्रवाद का एक प्रतीक है।

सन्दर्भ

श्रेणी:सिंध
श्रेणी:टोपियाँ
सिंधी राष्ट्रवाद

अंगूठाकार|जीयै सिंध क़ौमी महाज़ का झंडा
सिंधी राष्ट्रवाद (सिंधी: سنڌي قومپرستي, उर्दू: سندھي قومپرستي) एक आंदोलन है जिसके अनुसार पाकिस्तान और भारत के सिंधी जातीय-भाषाई समूह, एक ही राष्ट्र हैं। सिंध में आधुनिक राष्ट्रवाद के संस्थापक जी.एम सय्यद को समझा जाता है। वर्तमान में कई राष्ट्रवादी संगठन सिंध में सक्रिय हैं।

सैद्धांतिक रूप से सिंधी राष्ट्रवादियों के दो मुख्य समूह हैं। पहला समूह अलगाववादी राष्ट्रवादी हैं, जो एक स्वतंत्र सिंधुदेश का समर्थन करते हैं। दूसरा समूह का मानना है कि सिंध पाकिस्तान का प्रांत बनकर रहना चाहिये।

इन्हें भी देखें
 सिन्धु घाटी की सभ्यता
 जीयै सिंध क़ौमी महाज़
 जीयै सिंध मुत्ताहिदा महाज़
 बलोच राष्ट्रवाद
सन्दर्भ

बाहरी कड़ियाँ
 Pakistan’s other trouble spot

श्रेणी:सिंध
राठवा

राठवा आदिवासी  मूलतः अलीराजपुर जिले के भील आदिवासियों से संबंधित है यह लोग अलीराजपुर से ही गुजरात क्षेत्र में गए है । छोटा उदयपुर में राठवा आदिवासियों की आबादी अधिक है और इस नगर के अंतिम राठवा राजा कालिया भील थे जिन्हे 1484 में मार दिया था। 
thumb|right|300px|राठवा (Rathwa) जनजाति का पुरुष , बाँसुरी  बजाते हुए

स्थान 
मुख्यरूप से छोटा उदयपुर के छोटा उदयपुर, कवांट, पावी-जेतपुर,संखेडा नसवाडी और बोडेली तालुका और पंचमहल जिला के हलोल, कलोल और बारीया तालुका में रहते है।

 राजा 
राजा कालिया भील - छोटा उदयपुर के अंतिम राठवा राजा कालिया भील थे जिनकी हत्या 1484 ईसवी में हुई थी।

जनसँख्या 
वर्ष १९८१ की जनगणना के अनुसार कुल जनसंख्या ३०८६४० दर्ज है 

thumb|right|300px|राठवा जनजाति द्वारा की जाने वाली पिथौरा चित्रकारी
right|thumb|300px|पिथोरा चित्रकला

पिथोरा चित्रकला एक प्रकार की चित्रकला है। मध्य प्रदेश के पिथोरा क्षेत्र मे इस कला का उद्गम स्थल माना जाता है। इस कला के विकास में भील जनजाति के लोगों का योगदान उल्लेखनीय है। इस कला में पारम्परिक रंगों का प्रयोग किया जाता था। प्रायः घरों की दीवारों पर यह चित्रकारी की जाती थी परन्तु अद्यतन समय में यह कागजों, केन्वस, कपड़ों आदि पर की जाने लगी है। यह चित्रकला बड़ोदा से ९० किलोमीटर पर स्थित तेजगढ़ ग्राम (मध्य गुजरात) में रहने वाली राठवा जनजाति के लोगों द्वारा दीवारों पर बनाई जाती है।यहाँ के लोग रामदेव पीर को बहुत मानते है 

इसके अतिरिक्त छोटा उग्र जिले के तेजगढ़ व छोटा उदपुर, कवांट ताल्लुक के आसपास भी पिथोरा चित्रकला घरों की तीन भीतरी दीवारों में काफी संख्या में वहां रहने वाले जनजातीय लोगों के घरों में देखी जा सकती हैं। पिथोरा चित्रकला का इन जनजातीय लोगों के जीवन में विशेष महत्व है तथा उनका यह मानना है कि इस चित्रकला को घरों की दीवारों पर चित्रित करने से घर में शान्ति, खुशहाली व सौहार्द का विकास होता है।

पिथोरा चित्रकला का चित्रण राठवा जाति के लोग ही सबसे अधिक करते हैं तथा अत्यन्त ही साधारण स्तर के किन्तु धार्मिक लोग होते हैं। इनके लिए पिथोरा बाबा अति विशिष्ठ व पूजनीय होते हैं। इस चित्रकला के चित्रण में ये लोग बहुत धन लगाते हैं तथा जो अपने घर में अधिकाधिक पिथोरा चित्र रखते हैं वे समाज में अति सम्माननीय होते हैं। पिथोरा चित्रकार को लखाड़ा कहा जाता है तथा जो इन चित्रकलाओं का खाता रखते हैं उन्हें झोखरा कहा जाता है। सर्वोच्च पद पर आसीन जो पुजारी धार्मिक अनुष्ठान करवाता है उसे बडवा या अध्यक्ष पुजारी कहते हैं। सामान्यत: लखाड़ा किसान होते हैं। इस् चित्रकला का चित्रण केवल पुरुष ही कर सकते हैं। खातों की देखरेख के अतिरिक्त लखाड़ा सामान्य चित्रण जैसे रंग भरने का कार्य ही पिथोरा चित्रकारों में शामिल होकर कर सकते हैं। वरिष्ठ कलाकारों के मार्गदर्शन में लखाड़ा अच्छे चित्रकार बन जाते हैं। महिलाओं के लिए पिथोरा चित्रण निषेध है।

चित्रदीर्घा

सन्दर्भ

श्रेणी:भारत की जनजातियाँ
मानव व्यहार

मानव व्यवहार किसी व्यक्ति की विभिन्न दशाओं में भौतिक क्रिया-कलाप और प्रेक्षणीय भावनात्मक दशाओं के समूह को कहते हैं, अथवा यह मानव जाति के विविध व्यवहारों के लिए सामूहिक रूप से प्रयुक्त शब्दावली भी है। मनुष्य व्यहवार अलग अलग अवस्था में अलग अलग परिस्थितियों के साथ बदलता रहता है परन्तु कुछ मुख्य प्रतिक्रियाओं में कोई बदलाव नहीं आता। मनुष्य का व्यवहार उसके परिवार तथा उसके माहौल के अनुसार होता है। अक्सर मनुष्य व्यवहार उसके चारो ओर होने वाली घटनाओ से प्रभावित होता है।

बाहरी कड़ियाँ
 
 
 
 

श्रेणी:मानव
श्रेणी:व्यवहार
 
श्रेणी:मनोविज्ञान
श्रेणी:सामाजिक मनोविज्ञान
ग्रामीण पर्यटन

ग्रामीण पर्यटन () पर्यटन का एक प्रकार है जिसमें नगरों में रहने वाले निवासी, गाँव और ग्रामीण जीवन की चीजों के समझने और उनका आनंद लेने के उद्देश्य से गाँवों में जाकर भ्रमण एवं निवास करते हैं। यह इकोटूरिस्म का हिस्सा भी हो सकता है।

बाहरी कड़ियाँ
 ग्रामीण पर्यटन, पर्यटन मंत्रालय, भारत सरकार
 ग्रामीण पर्यटन की स्कीमें पर्यटन मंत्रालय, भारत सरकार 
 

ग्रामीण
श्रेणी:मनोरंजन
ड्रॉ

ड्रॉ का मतलब है किसी भी खिलाड़ी का ना जीत पाना। शतरंज में, ऐसे कई तरीके हैं जिनसे एक खेल ड्रॉ में खत्म हो सकता है। ड्रॉ शतरंज के नियम के हिसाब से माना जाता है, और इसमें स्टेलमेट (जब जिस खिलाड़ी की चाल है वो नियम के हिसाब से कोई चाल नही चल सकता लेकिन वो शह में भी नहीं है), तिहरा दुहराव (जब एक ही स्थिति तीन दफा होती है और तीनों बार एक ही खिलाड़ी की चाल है), और पचास-चाल नियम (जब दोनों खिलाड़ियों के आखिरी पचास  चालों में कोई कब्ज़ा नहीं हुआ है और कोई प्यादा चलाया नहीं गया है) शामिल है। मानक फाइड नियमों के तहत, ड्रॉ एक मरी हुई स्थिति (जब कानूनी चालों के किसी भी ऑर्डर से शहमत नहीं हो सकता) में भी होता है, जो आमतौर पर दोनों खिलाड़ी के पास सामनेवाले को शहमत करने के लिए मोहरें नाकाफी होने पर होता है।

संदर्भ

श्रेणी:शतरंज
बावनथड़ी नदी

भारत के राज्य मध्यप्रदेश के सिवनी जिला के दक्षिणी भाग से निकलती है. यह सिवनी जिल मुख्यालय से १८ किलो मीटर दूर मुंडारा रजोला गांव के जंगल से एक पतली धारा के रूप में निकली है.तथा दक्षिण की ओर बहती हुई उत्तर -पूर्व दिशा में बालाघाट जिला से होते हुए भण्डारा जिले में प्रवेश करती हैँ। लगभग 46 किलोमीटर तक जिले की उत्तरी सीमा बनाती हुई पूर्व की ओर बहती है यद्यपि नदी छोटी है किन्तु अनेक पहाडी नदीयाँ इसमे आकर मिलती है जिससे इसमें सम्पूर्ण वर्ष जल रहता हैँ। यह नदी अंत में वैनगंगा नदी में मिल जाती हैँ।

राजीव सागर बांध (बावनथड़ी)

इस नदी पर
राजीव सागर परियोजना मध्यप्रदेश एवं महाराष्ट्र की अंतर्राज्जीय परियोजना है। परियोजना का निर्माण बालाघाट जिले की तहसील कटंगी के ग्राम कुड़वा एवं महाराष्ट्र के भण्डारा जिले की तहसील तुमसर के समीप बावनथड़ी नदी पर किया गया है। बांध में 8 गेट लगे हुए है बांध की कुल भराव क्षमता 344.40 मीटर है 

श्रेणी:भारत की नदियाँ
श्रेणी:मध्य प्रदेश की नदियाँ
शक्कर नदी

यह नर्मदा की सहायक नदी है इसका उद्गम छिंदवाड़ा ज़िला की अमरवाड़ा तहसील के 18 किलोमीटर उत्तर में हैँ। यह उद्गम से निकलकर सतपुड़ा महाखण्ड कोयला क्षेत्र में बहते हुए अन्त में उत्तर में नर्मदा नदी में मिल जाती हैँ।

श्रेणी:भारत की नदियाँ
श्रेणी:मध्य प्रदेश की नदियाँ

शक्कर नदी को पौराणिक काल मे मधुमती नदी के नाम से लोग जाना करते थे
मोमल शेख

मोमल शेख पाकिस्तान की कामयाब हीरोइनों में शुमार हैं।मोमल शेख की पहली बॉलीवुड फिल्म हैप्पी भाग जाएगी रिलीज हो रही है।

इन्हें भी देखें
 रबी पीरज़ादा
 सबा क़मर
 सोन्या जहान
 मीरा सेठी
 मोमिना इकबाल

सन्दर्भ

बाहरी कड़ियाँ

 

श्रेणी:पाकिस्तानी अभिनेत्री
सनम सईद

सनम सईद

सनम सईद पाकिस्तानी टी.वी. बेहद खूबसूरत अभिनेत्री हैं। वह अपने शान्दार अभिनय के लिये जानी जाती हैं। टेलीविज़न के जिंदगी गुलजार में कसफ मुर्तजा की दमदार भूमिका निभाई है।

जीवन

कैरियर

मॉडलिंग की दुनिया से अभिनय की दुनिया में आने वाली सनम सईद ने दाम, माता-ए-जान है तू, मेरा नसीब और कुदरत जैसे टेलिविजन शो में मुख्य किरदार की भूमिकाये निभाई है। केवल पाकिस्तान में ही नहीं बल्कि भारत में अब उनके काफी चाहने वाले हैं। सनम बॉलीवुड में किस्मत आजमाना चाहती हैं

पति
बचपन के मित्र फरहान हसन से विवाह किया। फरहान हसन करांची के बैंकर है।

http://abpnews.abplive.in/television/saman-saeed-got-maried-5341/

https://web.archive.org/web/20141215131536/http://hindi.filmibeat.com/television/zindagi-gulzar-hai-s-sexy-actress-sanam-saeed-wants-join-bollywood-313717.html

श्रेणी:पाकिस्तानी अभिनेत्री
सबा क़मर

सबा क़मर पाकिस्तानी ऐक्ट्रेस हैं। सबा क़मर क़ंदील बलोच की बायॉपिक 'बाग़ी' में   और  फ़िल्म हिंदी मीडियम में इरफान खान के साथ दिखी । सबा क़मर को पाकिस्तान में पाकिस्तानी टी.वी. की रानी कहा जाता है। सबा कई मैगज़ीन के कवर पर अपने जलवे बिखेर चुकी हैं।
जन्म
सबाह क़मर ज़मान (जन्म 5 अप्रैल 1984) को सबा क़मर के रूप में श्रेय जाता है, जो एक पाकिस्तानी अभिनेत्री और टेलीविज़न हस्ती हैं। पाकिस्तान की सबसे लोकप्रिय और उच्चतम भुगतान वाली अभिनेत्रियों में से एक, क़मर लक्स स्टाइल अवार्ड, हम अवार्ड और फ़िल्मफ़ेयर अवार्ड नामांकन सहित कई प्रशंसाओं की प्राप्तकर्ता है। उन्हें पाकिस्तान सरकार ने 2012 में तमगा-ए-इम्तियाज़ और 2016 में प्राइड ऑफ़ परफॉर्मेंस से सम्मानित किया था। उन्होंने टेलीविजन सीरीज़ में औरत हूं (2005) में भूमिका के साथ अभिनय की शुरुआत की। क़मर को आखिरी बार ARY Digital के कोर्टरूम ड्रामा Chehh (2019) में मन्नत के रूप में मुख्य भूमिका निभाते हुए देखा गया था।
कैरियर

अपने कैरियर की शुरुआत टीवी श्रृंखला में मैं औरत हूँ .से की और इसके लिए पीटीवी का सर्वश्रेष्ठ टीवी अभिनेत्री का पुरस्कार प्राप्त किया

बॉलीवुड फ़िल्म निर्माता दिनेश विजान व भूषण कुमार की  फ़िल्म हिंदी मीडियम में पाकिस्तानी अभिनेत्री सबा क़मर भारतीय अभिनेता इरफ़ान ख़ान के साथ हैं। फ़िल्म 'मंटो' में नूर का किरदार निभाने के लिए प्रशंसा बटोर चुकीं अभिनेत्री की इस फ़िल्म का निर्देशन साकेत चौधरी निर्देशित कर रहे हैं।

 इन्हें भी देखें 
 माहिरा ख़ान
 सोन्या जहान
 मेहविश हयात
 मोमिना इकबाल
 क़ंदील बलोच

सन्दर्भ

बाहरी कड़ियाँ
 
 SABA QAMAR DANCE BAGHI  Pakistani Drama

श्रेणी:पाकिस्तानी अभिनेत्री
श्रेणी:1984 में जन्मे लोग
श्रेणी:जीवित लोग
श्रेणी:हिन्दी अभिनेत्री
अमीना शेख

thumb|अमीना शेख
अमीना शेख ने पाकिस्तान की मशहूर अभिनेत्री है और अपनीअभिनय क्षमता के बल पर कई अवार्ड्स हासिल किए हैं।

श्रेणी:पाकिस्तानी अभिनेत्री
सारा लॉरेन

सारा लॉरेन Sara Loren (Urdu: ساره لورين‎; सारा लॉरेन का जन्म 11 दिसंबर 1985 को में कुवैत में हुआ था। सारा का असली नाम मोना लीजा हुसैन है। पिता की मौत के बाद सारा का पूरा परिवार पाकिस्तान आ गया। यहाँ आकर उन्होंने मॉडलिंग शुरू कर दी। सारा को मॉडलिंग के अलावा लिखने का और पेंटिंग का बहुत शौक है।

करियर 
सारा ने अपने करियर की शुरुआत पूजा भट्ट की रोमांटिक थ्रिलर फिल्म कजरारे से भारतीय सिनेमा  जगत में कदम रखा था। इस फिल्म में उनके अपोजिट हिमेश रेशमियां नजर आये थे। उसके बाद वह फिल्म मर्डर 3 में रणदीप हुड्डा और अदिति राव हैदरी के अपोजिट नजर आई। इस फिल्म में उन्होंने बेहद कामुकता वाली भूमिका अदा की थी। वह जल्द ही फिल्म इसक क्लिक में नजर आने वाली है।

इन्हें भी देखें
 वीना मलिक
 नादिया अली
 रमीना अशफाक

सन्दर्भ

बाहरी कड़ियाँ
 

श्रेणी:फ़िल्म अभिनेत्री
श्रेणी:1985 में जन्मे लोग
सोहाय अली

सोहाय अली

सोहाय अली पाकिस्तान में टी.वी. और फिल्म की दुनिया का उभरता चेहरा हैं। उन्होंने टी.वी. पर उनको खूब पसंद किया जा रहा है।

श्रेणी:पाकिस्तानी अभिनेत्री
मेहरीन राहील

मेहरीन राहील

Mehreen Raheel (Urdu: م‍ﮩ‍رين راحیل ‎)मेहरीन राहील पाकिस्तानी अभिनेत्री माडल तथा आर विज़न नाम की कम्पनी की निदेशक है जों पाकिस्तान में धारावाहिक व् फिल्मे बनाती है। 

https://web.archive.org/web/20160924001114/https://en.wikipedia.org/wiki/Mehreen_Raheel

श्रेणी:पाकिस्तानी अभिनेत्री
टोन्स नदी

मध्य प्रदेश में टोंस नामक नदी के लिए तमसा नदी का लेख देखें

टोंस नदी भारत के मध्य प्रदेश और उत्तर प्रदेश राज्यों में बहने वाली एक नदी है। यह [[ गंगा नदी  की [[उपनदी|सहायक नदी हैTons </ref>
टोंस नदी उत्तर प्रदेश,मध्य प्रदेश में बहने वाली एक नदी है जो गंगा की एक उपनदी (सहायक नदी) है

 विवरण 
टोन्स उत्तराखण्ड के गढ़वाल मण्डल के उत्तरकाशी ज़िले के बंदरपूंछ पर्वत के उत्तरी डाल पर स्वर्गारोहिनी ग्लेशियर से निकलने वाली सूपिन नदी तथा हिमाचल के डोगरा क्वार से निकलने वाली रूपी नदी के मिलने से बनती है जो कुछ दूरी तक तमसा के नाम से जानी जाती है उत्तराखंड और हिमाचल के बीच 148 किलोमीटर तक का बॉर्डर बहते हुए बॉर्डर बनाने वाली टोंस नदी कालसी में यमुना नदी में मिल जाती है धातव्य है 257 ई.पूर्व का मौर्य सम्राट अशोक का शिलालेख इसी कालसी में स्थित है जोकि यमुना और अमलावा नदियों के संगम पर स्थित है और तथा कालसी में यमुना नदी में मिलती है। त्यूणी में इस नदी का संगम पब्बर नदी से होता है जो कि हिमाचल के रोहड़ू से होते हुए त्यूणी में आकर टोंस में मिल जाती है मोरी से त्यूनी तक टोंस नदी में राफ्टिंग होती है। टोंस नदी के किनारे ऐसे कई गांव हैं जहां अभी भी उत्तराखंड की लोक संस्कृति अपने मूल रूप में बची हुई है। गोरछा एक ऐसा ही गांव है। टोंस एवं यमुना नदियों के बीच का संपूर्ण क्षेत्र महाभारत की किंवदन्तियों से जुड़ा है।

 हर की दून घाटी से निकलने वाली तमसा 
यह उत्तराखंड राज्य की एक छोटी सी नदी है जो हर की दून घाटी से निकलकर देहरादून से 56 किलोमीटर दूर कालसी नामक स्थान पर यमुना नदी में मिल जाती है।

 दूसरी धारा 
thumb|तमसा नदी का उद्गम-दृश्य
हिमालय से निकलने वाली तमसा नदी का वास्तविक उद्गम  बन्दरपूँछ नामक स्थान में है। शिवालिक की पहाड़ियों से निकलने वाली इस नदी की दूसरी धारा का मुहाना उत्तराखंड के देहरादून में खुलता है। दृश्य रूप में नदी की यह धारा वस्तुतः देहरादून के गुच्छूपानी नाम से प्रसिद्ध स्थान से निकलती है। गुच्छूपानी वस्तुतः तमसा नदी का ही उद्गम स्थल है। यहाँ स्थित लगभग 600 मीटर लंबी गुफा डाकू की गुफा (रॉबर्स केव) के नाम से प्रसिद्ध है। यह गुफा वस्तुतः दो पहाड़ियों के बीच की एक संकीर्ण गुफा है, जिसकी चौड़ाई कहीं तो 10-12 फीट और कहीं 3-4 फिट भी हो जाती है। इसी के बीच से निकलते हुए पानी में उतरकर अत्यंत रमणीय दृश्यावली का अवलोकन करते हुए करीब 600 मीटर की दूरी तय करने के बाद तमसा नदी का उद्गम स्थल देखना अत्यंत आकर्षक तथा संतोष दायक सिद्ध होता है। पहाड़ी के ऊपर से आता हुआ पानी तीन छिद्रों के माध्यम से गुफा में गिरता है और नदी का रूप ले लेता है। इनमें से एक छिद्र बड़ा है और दो छिद्र छोटे हैं। यहीं से निकलकर बहता हुआ यह पानी तमसा नदी का नाम धारण कर लेता है। यहाँ से दक्षिण की ओर कुछ किलोमीटर जाने पर इसी के किनारे देहरादून का दूसरा रमणीय दर्शनीय स्थल टपकेश्वर महादेव-मन्दिर भी है, जहाँ इस नदी के किनारे वाल्मीकि ऋषि का आश्रम होने की याद में वाल्मीकि ऋषि की प्रतिमा भी बनी हुई है।

 परिवर्तित नाम 'आसन' 
तमसा यमुना की सहायक नदी है और देहरादून से 56 किलोमीटर दूर कालसी में यमुना से मिलने से पहले दोनों धाराओं के मिले हुए रूप का नाम आसन नदी हो जाता है। कालसी के पास इस नदी पर बैराज भी बन गया है।

इन्हें भी देखें
 गुच्छूपानी
 डाकू की गुफा
 टपकेश्वर मंदिर

 सन्दर्भ 

श्रेणी:भारत की नदियाँ
श्रेणी:उत्तराखण्ड की नदियाँ
श्रेणी:हिमाचल प्रदेश की नदियाँ
अरिज फातिमा

अरिज फातिमा

अरिज फातिमाArij Fatyma एक पाकिस्तानी टीवी अभिनेत्री और मॉडल है। वह 2012 जियो टीवी सीरियल किस दीन मेरा व्याह होवेगा में एक अग्रणी भूमिका के साथ अपने अभिनय करियर की शुरुआत की, औरमर जाए भी तो क्या  (2012), परी (2013), हमनशीं (2013), वो ( 2013),किसे अपना कहें (2014), एक पल (2015), खिलौना (2015), और इश्क परस्त (2015)है।

जीवन 
विवाह

फराज़ खान से विवाह किया और उसी वर्ष (१९८४)में तलाक भी हो गया।

श्रेणी:पाकिस्तानी अभिनेत्री
ऐनी जाफरी

ऐनी जाफरी
ऐनी जाफरी
ऐनी जाफरी एक पाकिस्तानी अभिनेत्री और मॉडल है।

कैरियर
निजी जीवन
मूवी[सम्पादन
फिल्में[सम्पादन
ऐनी जाफरी हम टीवी के कार्यक्रम असीर जादी में एक प्रमुख भूमिका में दिखाई दी थी। [2] 2013 में वह हुमायूं सईद के उत्पादन में मैं हूं शाहिद अफरीदी में फिल्म की। [3] ऐनी जाफरी भी एनिमेटेड श्रृंखला में मुख्य किरदार जिया आवाज उठाई है , Burka Avenger''''बुरका एवेंज़र। [4] वह वर्तमान में उस्मान खालिद बट के साथ बालू माही के लिए शूटिंग कर रही है।

श्रेणी:पाकिस्तानी अभिनेत्री
बॅल्मॉरल कासल

बॅल्मॉरल कासल(अन्य वर्तनी:बैल्मॉरल कासल, बैल्मोरल कासल) (, ब्रिटिश उच्चारण:बॅल़्मॉरल् खास्ल्), एबरडीनशायर के रॉयल डीसाईड में स्थित एक हवेली-नुमा भवन है। यह एबरडीनशायर, स्कॉटलैंड में क्रैथी नामक गाँव के निकट स्थित है। यह बैलाटर से ६.२ मील पश्चिम में अवस्थित है। यह महल सन् १८५२ से ही ब्रिटिश शाही परिवार के शाही निवासों में से एक रहा है, जब राजकुमार ऐल्बर्ट, महारानी विक्टोरिया के पति, द्वारा प्राथमिक क़िला समेत इस पूरी संपदा को निजी तौर पर खरीद लिया गया था। यह महल, राजपरिवार की निजी संपत्ति है, बकिंघम पैलस जैसे अन्य महलों की तरह राजमुकुट की संपत्ति नहीं है।

इस संपदा की खरीद की तुरंत बाद ऐसा आभास किया गया की, तत्कालीन हवेली, राजपरिवार के आवास-योग्य आकार की नहीं थी। अतः वर्त्तमान कासल के निर्माण को शीघ्र ही आढ़त किया गया। इस निर्माणकार्य के वास्तुकार, एबरडीन के विलियम स्मिथ थे, हालाँकि उनकी प्राथमिक नक़्शे में अल्बर्ट ने कुछ परिवर्तन भी फ़रामोश किये थे। यह महल स्कॉट्स बैरोनियाई वास्तुशैली की बेहतरीन मिसाल है और इसे हिस्टोरिक स्कॉटलैंड द्वारा "A"-सूचित भवनों की श्रेणी में गिना जाता है। नवीनतम महल पर निर्माणकार्य, १८५६ में पूर्ण हुआ तथा कुछ समय पश्चात् पुराने महल को ध्वस्त कर दिया गया।

इस महल में राजपरिवार के आगामी सदस्यों द्वारा अनेक सुधार व परिवर्तन और योगदान जोड़े गए। आज यह संपदा कुल ५०,००० एकड़ के क्षेत्रफल की भूमि पर फैली हुई है। यह एक कार्यशील एस्टेट है और इसमें महल के अलावा खेत और जंगलों समेत पथरीले वीराने और दलदल भी है। साथ ही इसमें प्रबंधित व पोषित घोड़ों, मवेशियों और हिरणों को भी पाला जाता है।

संरचना

इतिहास

इन्हें भी देखें
बकिंघम पैलेस
होलीरूड पैलेस
विंडसर कासल
ब्रिटेन के राजकीय निवास

सन्दर्भ

बाहरी कड़ियाँ

श्रेणी:ब्रिटेन के महल
श्रेणी:ब्रिटेन के राजकीय निवास
अनुयोग (जैन धर्म)

जैन धर्म में शास्त्रो की कथन पद्धति को अनुयोग कहते हैं। जैनागम चार भागों में विभक्त है, जिन्हें चार अनुयोग कहते हैं - प्रथमानुयोग, करणानुयोग, चरणानुयोग और द्रव्यानुयोग। इन चारों में क्रम से कथाएँ व पुराण, कर्म सिद्धान्त व लोक विभाग, जीव का आचार-विचार और चेतनाचेतन द्रव्यों का स्वरूप व तत्त्वों का निर्देश है। इसके अतिरिक्त वस्तु का कथन करने में जिन अधिकारों की आवश्यकता होती है उन्हें अनुयोगद्वार कहते हैं।

प्रथमानुयोग : इसमें संयोगाधीन कथन की मुख्यता होती है। इसमें ६३ शलाका पुरूषों का चरित्र, उनकी जीवनी तथा महापुरुषों की कथाएं होती हैं इसको पढ़ने से समता आती है
करणानुयोग: इसमें गणितीय तथा सूक्ष्म कथन की मुख्यता होती है। इसकी विषय वस्तु ३ लोक तथा कर्म व्यवस्था है। इसको पढ़ने से संवेग प्रकट होता है।
चरणानुयोग : इसमें उपदेशात्मक कथन की होती है तथा इसमें श्रावक व मुनिराज को करने योग्य कार्य, उनके कर्तव्य व्रतादिक, भक्ष्य अभक्ष्य मर्यादा इत्यादि का होता है। इसको पढ़ने प्रशम जागता है।
द्रव्यानुयोग : इसमें निश्चय कथन की प्रमुखता होती है। यद्यपि इसमें निश्चय व व्यवहार कथन दोनों हैं तथापि इसमें शुद्ध कथन की प्रमुखता होती है। इसका प्रतिपाद्य विषय है सात तत्त्व, ६ द्रव्य, ९ पदार्थ लेश्या, मार्गणा, गुणस्थान आदि।

चारों ही अनुयोग वीतरागता पोषक तथा मोक्षमार्ग के पथ प्रदर्शक हैं ये भिन्नता सिर्फ कथन पद्धति की अपेक्षा से है, मूल उद्देश्य तो सबका एक ही है। ध्यातव्य है कि अनुयोगों में करणानुयोग के शामिल होने के कारण ही जैन संस्कृति में गणित के अध्ययन की गणित के अध्ययन और अनुशीलन की विशेष प्रवृति देखने को मिलती है।

इन्हें भी देखें
 आगम (जैन)
 अनुयोग (बौद्ध धर्म)

बाहरी कड़ियाँ
अनुयोग

श्रेणी:जैन धर्म
कपालेश्वर मंदिर

कपालेश्वर मंदिर यह शिव मंदिर प्रकृति की सुरम्य गोद में उत्तर प्रदेश के नगर  डेरापुर, कानपुर देहात के दक्षिण दिशा में प्रवाहित होने वाली सेंगुर नदी के उत्तर - पूर्व दिशा में स्थित जंगल के 100 फ़ीट ऊँचे टीले पर बना हुआ है।  श्री कपालेश्वर मंदिर के निर्माता पंडित कनोजी लाल मिश्र असिस्टेंट कमिश्नर को स्वप्न में इस मंदिर के निर्माण तथा समाधि को यथावत रखने का आदेश हुआ उन्होंने तुरंत पेन्शन लेकर मंदिर का निर्माण 1894  में करा दिया किंतु उनकी मृत्यु मंदिर निर्माण पूर्ण होने से पहले हो गयी जिसकी पूर्ति उनके सृपुत्र पंडित शिव कुमार मिश्र ने की। अपनी  मृत्यु तिथि ज्ञात होने के कारण वह मंदिर का निर्माण शीघ चाहते थे शीघता के कारण मंदिर का मठ छोटा हो गया। अस्तु इसी मठ के ऊपर दूसरा मठ बनाया गया। प्रत्येक सावन के माह में भक्तो की अपार भीड़ होती है यह मंदिर आस पास के नगरों में भी आस्था का केंद्र है। मंदिर का रख रखाव सरवराकर करुणेश नारायण मिश्र के द्वारा किया जाता है 

स्थिति 
यह मंदिर डेरापुर नगर के उत्तर- पूर्व में सेंगुर नदी के बायीं ओर स्थित सुरम्य जंगल में स्थित 100 फ़ीट ऊँचे टीले पर बना है। मंदिर डेरापुर -रूरा रोड पर लगभग एक किलोमीटर दूर बने विद्युत् घर की पूर्व दिशा में 500 मीटर की दूरी पर स्थिति है। 

नामकरण 
thumb|Kapaleshwar Temple (Internal view)
इस मंदिर के नामकरण का अपना एक अलग ही महत्व रखता है। इस मंदिर का निर्माण दैव स्वप्न के पश्चात् किया गया। इस स्वप्न में यह आदेशित किया गया कि जंगल के सबसे ऊँचे टीले में भूमि के अंदर समाधि के ऊपर शिवलिंग स्थापित है इसी के ऊपर मंदिर का निर्माण कराया जाय। इस प्रकार इस मंदिर का नाम कपालेश्वर महादेव रखा गया। कपालेश्वर महादेव में लोगों की अपार श्रद्धा है। श्रद्धालु कहते हैं कि पील पाँव / (पैर का फाइलेरिया ) का मरीज इस मंदिर में आकर दर्शन करता है तो वह स्वस्थ होकर पहलवान की तरह लौटता है। इस लिए भक्त लोग इस मंदिर को पील पहलवान का मंदिर भी कहते हैं। 

यातायात 
इस मंदिर का निकटतम रेलवे स्टेशन रूरा 13 किलोमीटर दूर उत्तर दिशा में है। रूरा रेलवे स्टेशन उत्तर मध्य रेलवे का मुख्य स्टेशन है। यहां एक्सप्रेस और सुपर फ़ास्ट गाड़ियां भी ठहरती हैं। रूरा से इस मंदिर तक पहुँचने के लिए बस एवम टैक्सी उपलब्ध रहती हैं। राजमार्ग आगरा -कानपुर पर स्थित मुंगीसापुर से टैक्सी द्वारा इस मंदिर तक पहुंच जा सकता है। मुंगीसापुर से इस मंदिर की दूरी लगभग 10 किलोमीटर है। 

मेला 
महाशिवरात्रि एवम श्रावण के महीने में प्रत्येक सोमवार को मेले का आयोजन होता है। 

चित्र वीथी 

कपालेश्वर मंदिर (spacial view)
File:kapaleshwar Trmp

सन्दर्भ

श्रेणी:भारत में मंदिर
श्रेणी:शिव मंदिर
श्रेणी:मन्दिर
जॉली एलएलबी २

द स्टेट बनाम जॉली एलएलबी २  या केवल जॉली एलएलबी २ एक भारतीय हिंदी हास्य फिल्म है जिसका लेखन तथा निर्देशन सुभाष कपूर ने किया है। इसमें मुख्य भूमिका में अक्षय कुमार, हुमा कुरेशी, अन्नू कपूर, कुमुद म‍िश्रा तथा सौरभ शुक्ला हैं। यह फ़िल्म २०१३ में आई जॉली एलएलबी का सीक्वल है। यह फ़िल्म एक व्यंग्यात्मक कोर्टरुम ड्रामा है, जो कि भारतीय कानूनी प्रणाली और आम आदमी पर न्यायिक प्रणाली के पड़े प्रभाव पर कटाक्ष करती है। यह १० फरवरी २०१७ को सिनेमाघरों में प्रदर्शित हुई।

 चलचित्र कथावस्तु 
पात्र
 अक्षय कुमार - जगदीश्वर मिश्रा (जॉली)
 हुमा कुरेशी - पुष्पा पांडे 
 सौरभ शुक्ला - जस्टिस सुंदरलाल त्रिपाठी 
 अन्नू कपूर - प्रमोद माथुर 
 मानव कौल - इक़बाल क़ासिम 
 कुमुद म‍िश्रा - सूर्यवीर सिंह
 इनामुलहक - इक़बाल क़ादरी 
 सयानी गुप्ता - हिना सिद्दीकी 
 अरशद वारसी - जगदीश त्यागी उर्फ़ जॉली (कैमियो)

आलोचना
भारतीय न्यायिक प्रणाली का चित्रण
फिल्म के शीर्षक और भारतीय कानूनी व्यवस्था के चित्रण पर विवाद हुआ। एडवोकेट अजयकुमार वाघमारे ने एलएलबी शब्द को हटाने के लिए बॉम्बे हाईकोर्ट में एक मामला दायर किया और कहा कि इस शब्द का इस्तेमाल भारतीय कानूनी प्रणाली का अपमान करने के लिए एक "जानबूझकर किया गया प्रयास" है। बॉम्बे हाई कोर्ट ने फिल्म की सामग्री की जांच के लिए एक 3 सदस्यीय समिति नियुक्त की। भारत के उच्चतम न्यायालय ने फिल्म की समीक्षा के लिए मुख्य न्यायाधीश जे.एस. खेहर और जस्टिस एन. वी. रमना और डी. वा. चन्द्रचुड से मिलकर 3 सदस्यीय पैनल को भी नियुक्त किया।

बाटा से मुकदमा
फिल्म के ट्रेलर ने बाटा शूज़, एक जूता ब्रांड के लिए एक बेतरतीब संदर्भ दिखाया। बाटा इंडिया की तरफ से कोछर एंड कंपनी ने टिप्पणी के लिए फिल्म निर्माताओं को एक कानूनी नोटिस जारी कर 3 करोड़ (यूएस $ 470,000) का मुकदमा दायर किया था। केन्द्रीय फिल्म प्रमाणन बोर्ड ने दायर मुकदमे के संबंध में ब्रांड के संदर्भ को फ़िल्म में से संपादित किया था।

प्रतिबंध
पाकिस्तान में फिल्म पर प्रतिबंध लगा दिया गया है, पाकिस्तान के केंद्रीय बोर्ड ऑफ सेंसर ने जम्मू और कश्मीर के आतंकवाद के मुद्दों से संबंधित कुछ दृश्यों पर आपत्ति जताई है।

संगीत
फ़िल्म के संगीतकार मंज म्यूज़िक, मीत ब्रदर्स, चिरंतन भट्ट, विशाल खुराना हैं। फ़िल्म के गीत शब्बीर अहमद, जुनैद वसी, मंज म्यूज़िक एवं रफ़्तार ने लिखे हैं। संगीत अधिकारों का अधिग्रहण टी-सीरीज़ ने किया है। फ़िल्म की सम्पूर्ण एल्बम जिसमें ४ गाने हैं, १३ जनवरी २०१७ को रिलीज़ की गयी।

सन्दर्भ

बाहरी कड़ियाँ
 
 

श्रेणी:2017 की फ़िल्में
सैंड्रिंघम हाउस

सैंड्रिंघम हाउस, नॉर्फ़ोक, इंग्लैंड में, सैंड्रिंघम गाँव के पास स्थित एक मुल्की मकान है। यह संपत्ति कुल २०,००० एकर की ज़मीन पर फैली हुई है, और रानी एलिज़ाबेथ द्वी॰ की निजी संपत्ति है, नाकि अन्य महलों की तरह राजमुकुट की। यह प्राकृतिक सौंदर्य से भरपूर नॉर्फ़ोक कोस्ट इलाके में रॉयल सैंड्रिंघम एस्टेट में स्थित है।

इतिहास
यह स्थल एलिज़ाबेथन युग से ही अधिग्रहित है, और सन् १७७१ में, वास्तुकार कॉर्निश हेनली ने इस स्थल को साफ़ करवा कर यहाँ पर "सैंड्रिंघम हॉल" नामक एक मकान बनवाया था। तत्पश्चात १९वीं सदी में चार्ल्स स्पेंसर कॉवपर द्वारा इसमें कुछ परिवर्तन लाये गए। उनहोंने इसमें एक भव्य ओसारा और वास्तुकार सैमुएल सैंडर्स ट्यूलोन द्वारा डिज़ाइन किये हुए एक संरक्षिका जोड़ा।

१८६२ में इस हॉल को महारानी विक्टोरिया द्वारा वेल्स के राजकुमार के निवेदन पर ख़रीदा गया था। वेल्स के राजकुमार(जो बाद में राज एडवर्ड सप्तम बने) ने इस मकान को अपने और उनकी नयी-नवेली दुल्हन, राजकुमारी अलेक्ज़ेंडर के रिहाइश के लिए खरीदवाय था, क्योंकि अलेक्ज़ेंडर को नॉर्फ़ोक का ग्रामीण इलाका, अपने मूल देश डेनमार्क के समान प्रतीत होता था। बहरहाल, इस घर में प्रवेश के दो वर्षों पश्चात्, १८६२ में, यह हॉल छोटा लगने लगा, अतः उनहोंने वास्तुकार ए। जे। हुम्बर्ट को पुराने सैंड्रिंघम हॉल को ध्वस्त कर एक बड़े भवन को बनाने के लिए नियुक्त किया।

यह नया भवन १८७० में कई आधुनिक उपकरणों के साथ तैयार हुआ। यह भवन ब्रिटिश शाही परिवार के चार पीढ़ियों का निवास रहा है। यह भवन हमेशा से ही शाही परवार के पसंदीदा अवकाश-गृह में से एक रहा है, इनमें से विशेषकर राज जॉर्ज पंचम को यहाँ शिकार करना बहुत पसंद हुआ करता था। इतना की उनहोंने सारे घड़ियों को आधा घण्टा आगे करवाने का आदेश दे दिया, ताकि शिकार के लिए अधिक समय मिल सके।

क्योंकि यह संपत्ति राजमुकुटिय संपदा ना होकर, शासक की निजी संपत्ति है, अतः, जब एडवर्ड अष्टम ने सिंघासन का त्याग किया था, तब, यह संपत्ति खुदबखुद उनके उत्तराधिकारी, उनके भाई जॉर्ज षष्ठम के पास नहीं चल गयी थी, उन्हें इस संपत्ति को अपने बड़े भाई से, बाक़ायदा खरीदना पड़ा था।

राजपरिवार के कई लोगों का जन्म इसी मकान में हुआ है, जिनमे, विक्टोरिया, प्रिंसेस रॉयल के दो पुत्र, राजा जॉर्ज पंचम और उनके भाई अल्बर्ट विक्टर, और उनके पोते राज जॉर्ज षष्टम्, डेनमार्क के राजकुमार एलेग्जेंडर, बादमें नॉर्वे के राजा ओलफ पंचम, जोकि एडवर्ड सप्तम के पोते थे, सब का जन्म यहीं हुआ था। इसके अलावा राजकुमारी डायना का जन्म भी इसी महल के निकट पार्क हाउस में हुआ था।

इन्हें भी देखें
बकिंघम पैलेस
होलीरूड पैलेस
विंडसर कासल
ब्रिटेन के राजकीय निवास

बाहरी कड़ियाँ

श्रेणी:ब्रिटेन के महल
श्रेणी:ब्रिटेन के राजकीय निवास
श्रेणी:इंग्लैंड के किले व महल
रॉयल लॉज

thumb| रॉयल लॉज, १८२७

रॉयल लॉज, बर्कशायर, इंग्लैंड में स्थित एक ग्रेड-२ सूचित भवन है। यह विंडसर ग्रेट पार्क में कम्बरलैंड लॉज से आधी मील उत्तर की ओर और विंडसर कासल से 3 मील दक्षिण की ओर स्थित है। यह १९५२ से २००२ तक रानी एलिज़ाबेथ, राजमाता का विंडसर का निवास था, यहाँ पर उन्होंने अपनी मृत्यु तक निवास किया था। वर्ष २००२ से यह राजकुमार एंड्रू, यॉर्क के ड्यूक का आधिकारिक निवास रहा है। 

यह लॉज मूलतः मध्य-सतरहवीं सदी का है। कम-से-कम १६६२ से इस स्थान पर एक भवन होने के प्रमाण हैं। १७५० से यहाँ, रानी ऐनी की शैली का एक मकान हुआ करता था। अपने इतिहास के दौरान इस लॉज को विभिन्न नामों से जाना जाता रहा है: जिनमें लोअर लॉज, ग्रेट लॉज, और डेयरी लॉज जैसे नाम शामिल हैं। कम्बरलैंड लॉज के पुनःनिर्माण के दौरान जॉर्ज पंचम ने इस भवन को एक अस्थायी निवास के रूप में इस्तेमाल किया था। उसके बाद कई मौकों पर इसमें कुछ बदलाव किये गए ताकि शाही परिवार की ज़रूरतों के अनुसार इसे बनायजा सके।

राजा जॉर्ज षष्टम् की १९५२ में मृत्यु के बाद से, राजमाता एलिज़ाबेथ ने २००२ में अपनी मृत्यु तक इसी भवन में अपना जीवन व्यतीत किया। राजमाता की मृत्यु के समय रानी एलिज़ाबेथ द्वितीय भी इनके साथ मौजूद थीं। २००२ में इस भवन को राजमुकुट द्वारा यॉर्क के ड्यूक, प्रिंस एंड्रू को इस भवन को ७५ साल की लीज पर दिया गया था। तब से आज तक, प्रिंस एंड्रू यहीं रहते हैं।

इन्हें भी देखें
बकिंघम पैलेस
होलीरूड पैलेस
विंडसर कासल
ब्रिटेन के राजकीय निवास

बाहरी कड़ियाँ

श्रेणी:ब्रिटेन के महल
श्रेणी:ब्रिटेन के राजकीय निवास
क्लॅरेन्स हाउस

right|thumb| २००६ में क्लारेंस हाउस
thumb|२००८ में क्लारेंस हाउस
thumb| १८७४ में क्लार्न्स हाउस का एक चित्र

क्लॅरेंस हाउस (), लंदन में, वेस्टमिंस्टर शहर के द मॉल क्षेत्र में स्थित एक शाही आवास है। यह भवन, सेंट जेम्स पैलेस से सटा हुआ है, और दोनों एक ही बाघ में स्थित हैं। यह महल १९५३ से २००२ तक, ५० साल के अवधी तक राज माता एलिज़ाबेथ का निवास रहा था। उस समय के बाद से यह भवन राजकुमार चार्ल्स, वेल्स के राजकुमार और कैमिला, कोर्नवॉल की डचेस का आधिकारिक निवास है। यह भवन २००३ से २०११ तक, प्रिंस विलियम का भी आधिकारिक निवास था, जब २०११ में उनका विवाह हो गया। साथ ही प्रिंस हैरी भी २००३ से २०१२ तक यहाँ रहते थे। इस महल को हर गर्मियों में करीब एक महीने के लिए खोला जाता है, आम तौर पर अगस्त के महीने में। इसे १९७० से ग्रेड-१ के भवन का दर्ज प्राप्त है।

इस भवन को वेल्स के राजकुमार का निजी कार्यालय होने की विशेष रूपसे पहचाना जाताहै, और अक्सर "क्लैरेंस हाउस "को "वेल्स के राजकुमार के निजी कार्यालय" के लिए एक उपलक्षण के रूप में उपयोग किया जाता है। पहले, इसके जगह, "सेंट जेम्स पैलेस" के नाम का प्रयोग किया जाता था।

इतिहास

इन्हें भी देखें
प्रिंस ऑफ़ वेल्स
बकिंघम पैलेस
होलीरूड पैलेस
विंडसर कासल
ब्रिटेन के राजकीय निवास

सन्दर्भ

बाहरी कड़ियाँ

www.princeofwales.gov.uk-प्रिंस ऑफ़ वेल्स का आधिकारिक जालस्थल

श्रेणी:ब्रिटेन के महल
श्रेणी:ब्रिटेन के राजकीय निवास
श्रेणी:लंदन की इमारतें और संरचनाएँ